Kemm hu effettiv it-tqegħid tal-prodott waqt programm televiżiv?
Bħala parti minn studju li qed iwettaq student Malti għat-teżi tiegħu, qed isir stħarriġ dwar l-effettività ta' tqegħid tal-prodott. Meqjus bħala forma moderna ta' reklamar, bosta produzzjonijiet televiżivi Maltin qegħdin jinqdew b'dan il-kunċett li sa ftit ta' żmien ilu kien iktar popolari f'films u serje televiżivi barranin. Bi tqegħid tal-prodott wieħed jirreferi għal meta waqt xi dramm jew serje televiżiv, jitqegħdu b'mod prominenti prodotti ta' ditti partikolari. Dan mingħajr ma ssir l-ebda tip ta' promozzjoni u l-viżwal biss ikun biż-żejjed biex isir reklam. Iżda minkejja l-flus li jintefqu f'dan il-kunċett, kemm verament huwa effettiv? Il-pubbliku kif jirreaġixxi għal dan it-tip ta' reklam u x'effett iħalli? Din ir-riċerka f'dan l-istudju jista' jwassal għal riżultati li huma tant meħtieġa għall-kumpaniji li jridu jirriklamaw il-prodotti tagħhom b'dan il-mod. Tista' taċċessa l-istħarriġ hawn.